Diari Oficial de la Generalitat Valenciana


Sumari del DOGV 5471, del 15-03-2007 (2007/3004)

Informació pública del projecte de reparcel·lació voluntària per a l'àmbit de la unitat d'execució UE-8-Urbem de Dénia (Alacant) delimitada sobre sòl urbà.
-----------------------------------------------------------------------------------------------------------------------------------------------------------

### Dades del document

Número de DOGV
:   5471

Data del DOGV
:   15-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/3004


Data del document
:   27-02-2007

Organisme emissor
:   Urbem Parkings, SA

Tipus de document
:   Informació Pública

Correcció d'errades

La mercantil Urbem Parkings, SA, i altres, han promogut projecte de reparcel·lació voluntària sobre sòl urbà en la unitat d'execució UE-8 del Pla General Transitori de Dénia (Alacant), amb una superfície de 5.261 metres quadrats. L'àmbit de la unitat reparcel·lable és el delimitat per l'avinguda de Gandia entre els carrers Alcoi i Llíber; els solars no edificats del carrer Alcoi en la seua confluència amb l'avinguda de Gandia; el solar que fa cantó entre el carrer Elena Morand i el tram del carrer Sant Roc comprés entre el dit carrer Elena Morand i l'avinguda de Gandia; el carrer Llíber entre l'avinguda de Gandia i la seua confluència amb el carrer Castell de Castells; el carrer Xàbia fins a la seua confluència amb el vial públic corresponent al carrer Elena Morand i la línia divisòria de viari públic existent al llarg del carrer Elena Morand en el tram comprés entre els carrers Xàbia i Sant Roc. El dit projecte de reparcel·lació voluntària consta formalitzada en escriptura pública atorgada davant del notari de Dénia Miguel Giner Albalate, el dia 1 de desembre del 2006 (número 5.114 del seu protocol).  
Per tot això, i a l'empara del que preveu l'article 422 del Decret 67/2006, de 12 de maig, del Govern Valencià, pel qual s'aprova el Reglament de Gestió i Ordenació Territorial i Urbanística de la Comunitat Valenciana, en relació a l'article 179 de la Llei 16/2005, de 30 de desembre, de la Generalitat Valenciana, Urbanística Valenciana, procedix sotmetre el referit projecte amb tota la documentació annexa, a informació pública, per un termini d'un mes, comptat des de la publicació d'este anunci en el Diari Oficial de la Comunitat Valenciana, conforme a l'article 416 del Decret 67/2006, de 12 de maig, del Govern Valencià, pel que s'aprova el Reglament de Gestió i Ordenació Territorial i Urbanística de la Comunitat Valenciana.  
Es fa constar que durant el dit termini els interessats en este procediment podran formular qualssevol al·legacions que al seu dret convinguen, tot això en termes i condicions de l'esmentada Llei 16/2005, a l'efecte qualsevol dels quals interessat podrà consultar l'expedient depositat en la notaria de Miguel Giner Albalate, situada en el carrer Marqués de Campo, número 16-3r, de Dénia, els dies hàbils, en horari de 10.00 a 14.00 hores.  
Igualment es fa constar que qualsevol persona podrà comparéixer en la dita notaria, per a obtindre al seu consta, còpia de l'acta de protocol·lització del projecte i documents que s'acompanyen a este.  
La referida documentació, així com l'expedient administratiu, podrà ser consultada, també, en l'Ajuntament de Dénia, els dies hàbils en horari d'oficina.  
Les al·legacions que, si és el cas, es formulen seran presentades en l'Ajuntament de Dénia.  
Dénia, 27 de febrer de 2007.- L'administrador solidari d'Urbem Parkings, SA: Juan Vicente Ferrús Zaragoza.